Pål Espen Kilstad

Pål Espen Mulder Kilstad (født 28. mai 1969) er en norsk freelanceskuespiller og komiker. 

Hans første roller på TV kom i 1997. Siden den gang har han hatt roller i en rekke produksjoner, blant annet Lilyhammer,  Solan, Ludvig og Gurin med reverompa, Hjemsøkt, The postcard killings, The North Water, Wisting, Frontkjempere, og Meglerne.

Den 13. oktober 2016 vant filmen "Ett Sekund", hvor han spilte hovedrollen, gull i konkurransen Cannes corporate media & TV awards.

Han har skrevet kortfilmen "Hysj" som er basert på hans egen oppvekst sammen med Emilie Beck. Filmen ble plukket ut av juryen til å konkurrere under Kortfilmfestivalen i Grimstad og hadde norgespremiere der. Filmen var også en del av det offisielle programmet til Filmfestivalen i Haugesund. Filmen fikk 31 utmerkelser og priser verden over.

Fra starten på 1990-tallet skrev og fremførte han humor for programmer som Nitimen, Reiseradioen, Hallo i uken og Ukeslutt. Han var også fast satireskribent for Hallo i uken.  

Han er også kjent som imitator, blant annet av Arne Brimi (kalt Bjarne Rimi).  

Han har hatt flere soloshow og turnert med forestillingen «Nasjonal varetelling». Kilstad har også utgitt flere bøker, både under pseudonymet Bjarne Rimi og sitt eget navn.

Bibliografi 
2011: Villmarksquiz (medforfatter Lars Monsen)
 2001: For ein neve bollar (under pseudonymet Bjarne Rimi)
 2000: Vernepliktshandboka (lydbok innlest av forfatteren)
 2000: Kafedikt, varme dikt med påfyll (bidragsyter i antologi)
 1999: Vernepliktshandboka 
 1998: Bak Stabbursfjos og utedass – på bærtur med Loms nest største son (under pseudonymet Bjarne Rimi)

Filmografi (utdrag) 
 2023: Diversity, kortfilm, Filmavdelingen, (manus sammen med Eirik Fosse, casting director, Executive Producer)
 2022: Villig, TV serie (pilot), Filmavdelingen, (Ole Magnus)
 2022: Hysj, kortfilm, Filmavdelingen, (manus sammen med Emilie Beck, casting director, Executive Producer)
 2020: Birk, spillefilm, TrueWest, (Svein Hovland)
 2019: The north water, tv serie, BBC (hvalfangst skipper)
 2019: Matcho match, kortfilm, GoFilm (Boksetreneren)
 2019: The postcard killings, spillefilm, Capstone (Trailersjåføren)
 2018: Wisting, TV serie, Cinenord (Kripostekniker Alfheim)
 2018: Frontkjempere, TV serie, Filmavdelingen (Axel Steen)
 2018: Fødsel, kortfilm, Filmavdelingen/Filmkraft, (Terje)
 2017: 22 July, TV-serie, Netflix (Statsministerens livvakt)
 2017: Oslo Zoo, TV, NRK (Rasmus)
 2017: Lyspunkt, kortfilm (Thorleif)
 2017: Sykkelfugl, kortfilm (Torstein) 
 2016: Føkkings Mai, novellefilm (Faren)
 2016: Kvelertak 1985, musikkvideo (offeret)
 2016: The future in fish farming, produktfilm (genetikkoperatøren)
 2016: Hjemsøkt, spillefilm (advokaten)
 2016: Ett sekund, kortfilm (Steffen)
 2016: Gode venner, TV, NRK super (Roar)
 2016: Meglerne 2, TV, TV2 (Bodils svigersønn)
 2016: Arquebus - fagert er landet, spillefilm (Kompani Linge-agent Bernard Håvardsholm)
 2015: Chauffeur, kortfilm (Politimann)
 2015: Homicidium, kortfilm (Jacob)
 2015: Passet, kortfilm (Knut) 
 2014: Trio, TV, NRK. (eiendomsmegler Terje Hagen).
 2013: Lilyhammer2, TV, NRK. (Rollen som Trond)
 2004: Det gode selskap, TV, TV2. (Rollene som Thor Heyerdahl, kong Harald, Arne Hjeltnes, Arne Brimi og Hans Wilhelm   Steinfeldt)
 1998: OL-studio, TV, NRK1. (Rollen som Bjarne Rimi, en parodi på Arne Brimi, hver dag under OL fra Nagano)

Stemme 
 2019: Nære relasjoner; NRK P3 dokumentar (Faren til Ingvild)
2019: Det tapte paradis (innleser)
2019: Air bud - World pup, live action (Trener Montoya)
2018: Den evige nazist, jakten på Dr. Død (innleser)
 2017: Digby Dragon, animasjon (Grumpy, Trolle, Sumpe)
 2017: Alt min sønn behøver å vite om verden (innleser)
 2017: Drap uten lik, hørespill (Alf Nordhus og Sigurd Hollekim)
 2017: Helt vilt, (innleser)
 2017: Hva villmarka lærte meg, (innleser)
 2016: Logometrica, dataprogram (fortellerstemme)
 1998: Madeline, live action (stemmen til Leopold)
 1998: Gurin med reverompa, animasjon (Kongen og Arne Brimi)

Eksterne lenker 
 
 

NRK-journalister
Norske komikere